Doris Kunstmann

Doris Kunstmann (* 22. Oktober 1944 in Hamborg) is en düütsche Schauspelerin. 

Kunstmann is de Dochter vun de Schauspelerin un Grafikerin Erika Kunstmann un Produzent  Georg Thiess. Se is bi hör Grootöllern upwussen un hett dornah en Internat in Sankt Peter-Ording besöcht. Se hett sück al fröh för de Schauspeleree intresseert un as se hör Middelschoolafsluss kregen harr, hett se sück up de Raat vun de Schauspeler Joseph Offenbach henn in Hamborg to’n Schauspeler utbilden laaten.  Eerst Böhnenuptreden harr se 1962 an dat Hamborger Junge Theater, een Johr later debüteer se up de Lienwand mit en Nebenrull in „Sie fanden ihren Weg“. De Dörbröök as anerkannt Filmschauspelerin keem aber eerst 1968 as Nora in Ugo Liberatores „Das Geschlecht der Engel“, worut en enge Früendschap mit den italienschen Speelbass wurr. Mit hüm hett se denn ok noch de Films „Bora Bora“ (1968) und „Lovemaker“ (1969) dreiht.

Torüch in Düütschland hett Alfred Vohrer hör as Irene Waldegg in sien Simmel-Adaption „Und Jimmy ging zum Regenbogen“ (1971) besett. Twee Johr later weer se neben Harald Leipnitz noch mal ünner Alfred Vohrer in de Simmel-Film „Alle Menschen werden Brüder“ to seen. Dornah keemen ganz verscheeden Rullen in internatschonal Kinopruduktschonen. För de letzte Johren sünd dor to nömm: „Les Équilibristes“ (1992), „Happy Birthday, Türke!“ (1992), „Frauen sind was Wunderbares“ (1994), „Funny Games“ (1997); toletzt kunn man Kunstmann as Frau Pfeffer neben Hape Kerkeling in de Kummedie „Samba in Mettmann“ (2004) seen. 

1975 kreeg Doris Kunstmann de Goldene Kamera vun de Programmtietschrift Hörzu. En Johr later hett se de Koopmann Michael Fuhrmann heiraat, de mit hör en Marlene-Dietrich-Film produzeeren wull. Aber dat Projekt wurrn to’n Desaster, Fuhrmann Konkurs anmellen wurr to en Gefängnisstraaf verurdeelt; Doris Kunstmann bleev up en Barg vun Millionen Schulden sitten. 

Aber se leet sück dör disse privaat Torüchslääg nich ünnerkriegen. Se speelt nu faken in Feernsehregen und Feernsehfilmen mit, so as bi Derrick, Sonderdezernat K1, Ein Fall für zwei oder Tatort, aber ok in Regen as Adelheid und ihre Mörder, Schlosshotel Orth, Freunde fürs Leben, Edel & Starck.

 Filmografie (Utwahl) 
 Johr Titel 1963 Sie fanden ihren Weg 1966 Der Zauberer Gottes, Feernsehn 1967 Heißes Pflaster Köln 1968 Il sesso degli angelidt.: Das Geschlecht der Engel 1968 Bora Bora 1969 Deine Zärtlichkeiten 1969 Lovemaker 1971 Und Jimmy ging zum Regenbogen 1971 Trotta 1973 Alle Menschen werden Brüder 1973 La morte negli occhi del gattoddt.: Sieben Tote in den Augen der Katze 1973 Hitler: The Last Ten Daysdt.: Hitler – Die letzten zehn Tage 1974 Ein ganz perfektes Ehepaar 1977 Orzowei, il figlio della savana, Feernseh-Minireegdt.: Orzowei – Weißer Sohn des kleinen Königs 1977 Die Brüder 1980 Wyrok smiercidt.: Das Todesurteil – eine polnische Passion  1983 Nesthäkchen, Feernsehreeg 1992 Les équilibristes 1992 Happy Birthday, Türke! 1994 Frauen sind was Wunderbares 1997 Funny Games 1999 Meine beste Feindin, Feernsehn 2001 Gott ist ein toter Fisch 2002 Verrückt nach Paris 2004 Samba in Mettmann 2002-05 Edel & Starck, Feernsehreeg 2006 Die Krähen, Feernsehn 2007 Zwei Wochen Chef, Feernsehn 2009 Woran dein Herz hängt, Feernsehn 2011 Polnische Ostern 2011 Der Himmel hat vier Ecken 2012-14 Die Pfefferkörner, Feernsehreeg

 Höörböker un -spelen (Utwahl) 
 2001: Ein Mann von der Straße
 2003: Die Meute der Mórrígan, Hörspiel (Die Morrigan)
 2004: Bitte streicheln Sie hier, Hörbuch (leest vun Doris Kunstmann)
 2006: DiE DR3i – Die Pforte zum Jenseits, (Folge 2/2006, Stimm vun Dorothy Winter)
 2006: Oskar und die Dame in Rosa, Stück von Éric-Emmanuel Schmitt

 Weblenken 


Kunstmann, Doris
Kunstmann, Doris
Kunstmann, Doris
Kunstmann, Doris
Kunstmann, Doris